Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Мијалче Стојанов со службена легитимација број 0005 и Елена Јанчева со службена легитимација број 0020, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул.Ленинова број 84, Струмица застапуван од Директорот Зоран Манев и со Записник ИП1 број 16-12 од 06.09.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236 /2022 и 65/2023), го донесе следното

**Р Е Ш Е Н И Е**

Се наредува на Зоран Mанев, Директор на ЈУ Меѓуопштински центар за социјална работа Струмица (во натамошниот текст: Центарот), да ги отстрани констатираните неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, односно да ги преземе следните мерки во определените рокови:

 1.Центарот, во сите предмети на доставените решенија од надлежниот суд за одземање на деловната способност по службена должност, да обезбеди клаузула на правосилност, согласно член 166 од Законот за семејството.

 **Рокот за извршување на изречената инспекциска мерка е 30 дена од денот на приемот на решението и постојано**

2. Центарот во предметот број број 13-6641/2024 на В. К. и во предмет број oд 13-6526/2023 на К.П. лица со целосно одземена деловна способност ставени под старателство, по завршената постапка за одземање на деловната способност пред надлежниот суд, од привремениот старател, да бара да му достави извештај за својата работа и за преземените мерки и активности за заштита на интересите на лицето, за текот и исходот од постапката во која го застапувал лицето ставено под старателство, согласно со член 151 и член 169 став 2 од Законот за семејството.

 **Рокот за извршување на изречената инспекциска мерка е 30 дена од денот на приемот на решението и постојано**

 3. Центарот, да бара од старателот Ш. Р. над Н.Н., Н.Н., Н.Н. и Н.Н. малолетни лица без родителска грижа и од старателот С. Д. над Н.Н. и Н.Н. малолетни лица без родителска грижа ставени под старателство, да достават старателски извештај кој ќе биде сеопфатен, од кој ќе се види нивната грижа, а особено за нивното здравје, издржување и оспособување за самостоен живот, како и управување и располагање со имотот и за сите приходи и расходи на лицето под старателство, како и за крајната состојба на нивниот имот, согласно со член 151 од Законот за семејството.

 **Рокот за извршување на изречената инспекциска мерка е 30 дена од денот на приемот на решението и постојано**

4. Центарот, во предметот на малолетните лица ставено под старателство број 13-6193 на Н.Н и Н.Н. да обезбеди податоци, односно да побара доказ за поседување на недвижности за мајката и таткото на малолетното лице од надлежниот орган кој ги води книгите за евиденција на недвижностите, согласно член 160 и член 89 став 2 од Законот за семејството.

 **Рокот за извршување на изречената инспекциска мерка изнесува 30 дена од приемот на решението и постојано**

 5. Центарот, во предметот број 13-4461 на малолетните лица Н.Н. и Н.Н ставени под старателство, над кои за старател за посебен случај е поставена Р.Н, по завршување на постапката и по доставување од старателот извештај за одредената работа за преземените мерки и активности за заштита на интересите на лицето, да донесе решение за престанок на старателството, согласно член 130 став 1 и член 174 став 1 алинеја 1 од Законот за семејството.

 **Рокот за извршување на изречената инспекциска мерка изнесува 30 дена од приемот на решението и постојано**

 6. Центарот, во предметот број 10-808 на К. П. лице со целосно одземена деловна способност ставено под старателство и предмет број 13-6193 на С.Д. на малолетните лица Н.Н и Н.Н. ставени под старателство, да ја утврди целосно и правилно имотната состојба, односно да обезбеди доказ од надлежните институции за износот на парични средства на трансакциска сметка, да донесе решение да се изврши попис и процена и имотот, да именува комисија која ќе го врши пописот и проценката на имотот на лицето под старателство и да се предаде на старателот на управување, согласно со член 143 од Законот за семејството.

 **Рокот за извршување на изречената инспекциска мерка е 30 дена од денот на приемот на решението и постојано**

 7. Центарот, по доставување на решението за ставање под старателство и решението за престанок на старателството до Управата за водење на матичните книги на евиденција, да обезбедува доказ, односно нов извод на родените во кој ќе стои забелешка дека лицето е ставено под старателство, односно старателството му престанало, согласно член 141 од Законот за семејството.

 **Рокот за извршување на изречената инспекциска мерка е 30 дена од денот на приемот на решението и постојано**

 8. Центарот во предметите на лицата ставени под старателство: предмет број 13-6641 на В.К. лице ставено под старателство на В. К., предмет број 10-808 на К. П. лице ставено под старателство на Е.П., предмет број УП1-13-514/23 на Н.Н, Н.Н, Н.Н, и Н.Н ставени под старателство на Ш. Р. и предмет број 13-6193 на Н.Н. и Н.Н лица ставени под старателство на С.Д. да утврди дали лицето поставено за старател има лични својства и способности за вршење на должноста старател, односно дали му е одземена или ограничена деловноста способност, согласност со член 139 од Законот за семејството.

 **Рокот за извршување на изречената инспекциска мерка е 30 дена од денот на приемот на решението и постојано**

 9. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Мијалче Стојанов со службена легитимација број 0005 и Елена Јанчева со службена легитимација број 0020, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул.Ленинова број 84, Струмица застапуван од Директорот Зоран Манев и состави Записник ИП1 број 16-12 од 06.09.2024 година, во кој се констатирани недостатоци и неправилности во постапувањето на Центарот во постапката за ставање под старателство на малолетни лица без родителска грижа, старателство над лица на кои им е одземена или ограничена деловната способност, стaрател за посебен случај и преземање на потребните мерки за остварување на целите на стрателството.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-12 од 13.09.2024 година.

 Инспектори за социјална заштита:

 Мијалче Стојанов Елена Јанчева